cometadata/datacite-titles-descriptions-related-identifiers huggingface dataset:
DOI: 10.14457/tu.the.2021.1164
title: การสำรวจความชุกของ antifilarial IgG4 โดยวิธี ELISA และสารพันธุกรรมของพยาธิ Wuchereria bancrofti โดยวิธี PCR-lateral flow strip ในชุมชนชาวพม่าที่อาศัยในตะเข็บชายแดนประเทศไทย-พม่า

description: โรคเท้าช้างเป็นโรคเขตร้อนที่มีความสำคัญ ซึ่งองค์การอนามัยโลก (WHO) ได้ประกาศว่าเป็นโรคที่สามารถกำจัดให้หายไปได้ เป็นเวลากว่า 20 ปีแล้วที่ได้มีการจัดตั้งโครงการกำจัดโรคเท้าช้างหรือ Global Programme to Eliminate Lymphatic Filariasis (GPELF) ซึ่งดำเนินกลยุทธ์การให้ยารักษาแบบหมู่ (mass drug administration หรือ MDA) การเลือกใช้เครื่องมือหรือวิธีการในการตรวจวินิจฉัยถือว่ามีความสำคัญ เพื่อพิจารณาว่าเมื่อใดที่ระดับความชุกของการติดเชื้อพยาธิโรคเท้าช้างลดลงจนถึงจุดที่ MDA สามารถยุติได้โดยปราศจากการกลับมาแพร่ระบาดซ้ำ โดยในงานวิจัยนี้ได้ทำการสำรวจชุมชนผู้อพยพชาวพม่าจำนวน 300 คน ที่อาศัยอยู่บริเวณชายแดนไทย-พม่า ในเขตอำเภอแม่สอด จังหวัดตาก เพื่อประเมินความชุกของสารพันธุกรรม (DNA) ของพยาธิ Wuchereria bancrofti และ antifilarial IgG4 โดย W. bancrofti DNA จะตรวจด้วยวิธี Polymerase Chain Reaction (PCR) ตามด้วย lateral flow strip (PCR-LF)/ agarose gel electrophoresis และ antifilarial IgG4 จะตรวจด้วยวิธี ELISA โดยใช้โปรตีนรีคอมบิแนนท์ BmSXPI เป็นแอนติเจน โดยความชุกของ W. bancrofti DNA และ antifilarial IgG4 ในกลุ่มประชากรที่ศึกษาคือ 1.6% (5/300) และ 2% (6/300) ตามลำดับ ข้อมูลที่ได้จากการศึกษาในครั้งนี้สามารถสะท้อนให้เห็นถึงความสำเร็จของโครงการกำจัดโรคเท้าช้าง ในการรณรงค์กำจัด ตรวจคัดกรองและการรักษาโรคเท้าช้างในประชากรผู้อพยพชาวพม่าในประเทศไทย นอกจากนี้งานวิจัยนี้ยังได้มีการนำ LF strip มาประยุกต์ใช้ในการตรวจหาผู้ติดเชื้อพยาธิโรคเท้าช้างเป็นครั้งแรก ซึ่งพบว่าเป็นวิธีที่มีความสะดวก รวดเร็วและสามารถอ่านผลได้ด้วยตาเปล่า ซึ่งเหมาะสำหรับปริมาณงานที่มีจำนวนมากๆ
DOI: 10.14457/tu.the.2021.1165
title: การใช้ค่า reticulocyte hemoglobin equivalent ในการประเมินภาวะโลหิตจางจากการขาดธาตุเหล็กในช่วงอายุ 12-18 ปี

description: ผู้ป่วยเพศหญิงที่มีอายุระหว่าง 10 ถึง 19 ปี มีความเสี่ยงต่อการเกิดภาวะโลหิตจางจากการขาดธาตุเหล็ก (iron deficiency anemia, IDA) ค่า reticulocyte hemoglobin equivalent (Ret-He) เป็นตัวบ่งชี้ที่สะท้อนถึงปริมาณ และ การทำงานของธาตุเหล็กในเม็ดเลือดแดงตัวอ่อน การศึกษานี้มีวัตถุประสงค์เพื่อประเมินประสิทธิภาพของ Ret-He ในการวินิจฉัยภาวะโลหิตจางจากการขาดธาตุเหล็ก และกำหนดค่า cut-off สำหรับผู้ป่วยเพศหญิง การศึกษานี้ได้เก็บข้อมูลทั่วไปและตัวอย่างเลือดของผู้ป่วยจำนวน 191 ราย อายุระหว่าง 12 ถึง 18 ปี โดยตรวจวิเคราะห์ complete blood count (CBC), reticulocyte count (RT), reticulocyte hemoglobin equivalent (Ret-He), serum iron (SI), total iron binding capacity (TIBC) และ transferrin saturation (TSAT) และประเมินความสัมพันธ์ของค่า Ret-He กับพารามิเตอร์อื่น รวมทั้งประเมินประสิทธิภาพของ Ret-He ในการวินิจฉัย IDA จากกลุ่มตัวอย่าง 191 ราย แบ่งเป็นกลุ่ม IDA จำนวน 89 ราย และ กลุ่ม Non IDA จำนวน 102 ราย ค่า Ret-He ในกลุ่ม IDA ต่ำกว่าในกลุ่ม non-IDA อย่างมีนัยสำคัญ (P &lt; 0.001) อีกทั้งพบความสัมพันธ์เชิงบวกระหว่างค่า Ret-He กับ ค่าดัชนีเม็ดเลือดแดง, SI และ TSAT (P &lt; 0.001) ส่วนการประเมินประสิทธิภาพของ Ret-He เมื่อกำหนด cut-off ของค่า Ret-He ที่ ≤ 27.0 pg. สามารถแยก กลุ่ม IDA จาก กลุ่ม non-IDA โดยมีความไว เท่ากับ 91.2% และ ความจำเพาะ เท่ากับ100.0% (AUC = 0.99, 95% CI: 0.98-0.99; P &lt; 0.001) โดยสรุป การศึกษาครั้งนี้ยืนยันได้ว่าค่า Ret-He เป็นพารามิเตอร์ที่ข้อดีกว่าการตรวจ iron markers ในเรื่องของราคา อีกทั้งค่า Ret-He ≤ 27.0 pg เป็น cut-off ที่เหมาะสมและมีประสิทธิภาพในการจำแนกผู้ป่วยเพศหญิงระหว่าง IDA และ non-IDA
DOI: 10.14457/tu.the.2021.1166
title: การประยุกต์ใช้ระบบ lean สำหรับการตรวจวิเคราะห์ HbA1c ในโรงพยาบาลชลบุรี

description: Hemoglobin A1c (HbA1c) assay is used to determine blood sugar levels over the past three months, enabling physicians to monitor and evaluate the treatment of diabetic patients. The Medical Technology Department, Chonburi Hospital, receives approximately 20,000 samples per year for HbA1c testing, guaranteed turnaround time (TAT) of 1 hour after receiving specimens. However, some cases are unable to report results in a timely manner. This study aimed to develop a process for HbA1c assay by applying a Lean system to reduce waiting times with a target value of 95%. This prospective study started on January 1, 2020, to December 31, 2020 comprising the causes and related factors affecting reporting of HbA1c with delayed TAT; processes and steps after Lean implementation in the testing process; collecting data on the number of samples submitted and samples with delayed TAT; problems by type of flag errors, as well as the time to receive specimens affecting tests with prolonging TAT, and compared the data obtained between before and after the Lean implementation. The results revealed that before application from 1 January to 31 July 2020 and after applying the Lean system from 1 August to 31 December 2020, 16,012 samples and 13,721 samples were found at TAT for more than 60 minutes, 179 cases (1.11%) and 140 cases (1.02%). The most common periods were 04.01-06.00, 06.01-08.00, and 08.01-10.00 and there was a statistically significant difference when compared with the other periods (p&lt;0.05). When the process of HbA1c assay classified by flag errors, the median time of pre-analytic, analytic, and post-analytic processes after applying the Lean system, was significantly reduced, especially flag error type &gt;test (p&lt;0.05) compared with before lean implementation. The number of samples with delayed TAT before and after the Lean application classified by the analytical processes, there was no difference in Sample S. and test were significantly decreased (p&lt;0.05), especially in the pre-and post-analytic. In conclusion, the percentage of HbA1c samples with delayed TAT was not different before and after the Lean implementation. However, after applying the Lean system, the time and sample number of flag error type &gt;test reduced in both pre-and post-analytic processes. This study is a strategy for further development of another laboratory testing.
DOI: 10.14457/tu.the.2021.1167
title: การทำนายความถี่ของแอนติเจน Mia ในผู้บริจาคเลือดคนไทยภาคใต้

description: แอนติเจน Mia (MNS7) ของหมู่เลือดระบบ MNS มีความสำคัญทางคลินิกในกลุ่มประชากรเอเชีย ยีนของไกลโคฟอรินประกอบด้วย ยีน GYP(A-B-A) และ GYP(B-A-B) ทำหน้าที่ควบคุมการแสดงออกของโมเลกุล MNS GP hybrids โดยพบว่า anti-Mia เป็นสาเหตุหนึ่งของการเกิด hemolytic transfusion reactions (HTRs) และ hemolytic disease of the fetus and newborn (HDFN) ในกลุ่มประชากรไทย ถึงแม้ว่าจะมีรายงานความถี่ของแอนติเจน Mia ที่มีความแตกต่างกันในกลุ่มประชากร แต่อย่างไรก็ตามยังไม่มีข้อมูลความถี่ของแอนติเจนนี้ในคนไทยภาคใต้ วัตถุประสงค์ของการศึกษาครั้งนี้เพื่อทำนายความถี่ของแอนติเจน Mia ในผู้บริจาคเลือดคนไทยภาคใต้ ซึ่งใช้ในการทำนายความเสี่ยงของการเกิด alloimmunization ในคนไทย การวิจัยนี้เป็นแบบ cross-sectional study โดยใช้ตัวอย่างเลือดของผู้บริจาคเลือดคนไทยภาคใต้จำนวน 400 ราย และคนไทยภาคกลางจำนวน 500 ราย นำมาตรวจจีโนไทป์ของ GYP(B-A-B) และ GYP(A-B-A) MNS GP hybrids ด้วยวิธีพีซีอาร์เอสเอสพี ผลการศึกษาพบว่า ผลการตรวจพบผลบวกกับชุดของ primers ที่จำเพาะกับ GP.Hut, GP.HF, GP.Mur, GP.Hop, และ GP.Bun เท่านั้น โดยกลุ่มผู้บริจาคคนไทยภาคใต้ พบจำนวน 19 ราย (4.45%) และคนไทยภาคกลาง พบจำนวน 28 ราย (9.33%) ขณะที่ไม่พบฟีโนไทป์ของ GP.Vw ทั้งในคนไทยภาคใต้และคนไทยภาคกลาง การทำนายความถี่ของแอนติเจน Mia ในคนไทยภาคใต้พบได้น้อยกว่าคนไทยภาคกลาง และคนไทยภาคเหนือมีนัยสำคัญทางสถิติ(p &lt; 0.05) อีกทั้งมีความถี่ใกล้เคียงกับกลุ่มประชากร Vietnamese, Taiwanese และ Southern Han Chinese populations ในขณะที่มีความแตกต่างอย่างมีนัยสำคัญทางสถิติกับกลุ่มประชากร Indonesian, Filipino และChinese (Guangzhou) (p &lt; 0.05) นอกจากนี้ความเสี่ยงที่ทำให้เกิด Mia alloimmunization ในคนไทยภาคใต้นั้นน้อยกว่าคนไทยภาคกลาง และคนไทยภาคเหนือ อย่างมีนัยสำคัญทางสถิติ (p &lt; 0.05) โดยสรุปการศึกษานี้เป็นครั้งแรกที่มีรายงานการทำนายความถี่ของแอนติเจน Mia ในคนไทยภาคใต้ ซึ่งเป็นประโยชน์เพื่อประยุกต์ใช้ในการวางแผนเพื่อป้องกันความเสี่ยงของการเกิด alloimmunization รวมทั้งช่วยในการจัดเตรียมเลือดของผู้บริจาคเลือดที่ปลอดภัยให้กับกลุ่มประชากรคนไทย
DOI: 10.14457/tu.the.2022.104
title: การประเมินสารควบคุมคุณภาพชนิดเลือดครบส่วนและปัสสาวะเทียมสำหรับห้องปฏิบัติการโรงพยาบาลส่งเสริมสุขภาพตำบล

description: การจัดทำระบบคุณภาพห้องปฏิบัติการสำหรับโรงพยาบาลส่งเสริมสุขภาพตำบล(รพ.สต.) มีความสำคัญในการพัฒนาห้องปฏิบัติการโดยสารควบคุมคุณภาพเป็นส่วนสำคัญในการจัดทำระบบคุณภาพ แต่สารควบคุมคุณภาพที่ใช้ในรพ.สต.มักนำเข้าจากต่างประเทศและมีราคาแพงทำให้รพ.สต.ต้องใช้งบประมาณสูง ดังนั้นวัตถุประสงค์ของการศึกษานี้คือประเมินสารควบคุมคุณภาพสำหรับการตรวจวิเคราะห์น้ำตาลจากเลือดปลายนิ้วด้วยเครื่องกลูโคมิเตอร์ การตรวจหาปริมาณเม็ดเลือดแดงอัดแน่น การตรวจวิเคราะห์น้ำตาลและโปรตีนในปัสสาวะ การตรวจภาวะการตั้งครรภ์ โดยใช้สารควบคุมคุณภาพที่เตรียมขึ้นเอง ผ่านการทดสอบความคงตัวและความเสถียรแล้วจากหน่วยวิจัยด้านการพัฒนาสารควบคุมคุณภาพทางห้องปฏิบัติการทางการแพทย์แห่งมหาวิทยาลัยธรรมศาสตร์ ภาควิชาเทคนิคการแพทย์ คณะสหเวชศาสตร์ มหาวิทยาลัยธรรมศาสตร์ สารควบคุมคุณภาพจะถูกส่งไปประเมินจาก รพ.สต. 76 แห่งในจังหวัดนนทบุรี โดยจัดส่งทั้งหมด 2 ครั้ง จำนวน 7 ตัวอย่างต่อครั้ง ประกอบด้วยตัวอย่างสำหรับการตรวจวิเคราะห์น้ำตาลจากเลือดปลายนิ้วด้วยเครื่องกลูโคมิเตอร์ (3 ตัวอย่าง) การตรวจหาปริมาณเม็ดเลือดแดงอัดแน่น (2 ตัวอย่าง) การตรวจภาวะการตั้งครรภ์ การตรวจวิเคราะห์น้ำตาลและโปรตีนในปัสสาวะ (2 ตัวอย่าง) หลังจากนั้นนำผลที่ได้จากรพ.สต.มาคำนวณ หา Z-score และค่าร้อยละของความสอดคล้องกับค่าเป้าหมาย ผลการศึกษาพบว่าการตรวจวิเคราะห์น้ำตาลจากเลือดปลายนิ้วด้วยเครื่องกลูโคมิเตอร์ การตรวจหาปริมาตรเม็ดเลือดแดงอัดแน่น พบว่าส่วนใหญ่อยู่ในเกณฑ์ยอมรับ โดยมีค่า I Z I ≤ 2 มากกว่าร้อยละ 90 และ 85 ตามลำดับ การตรวจภาวะการตั้งครรภ์ในปัสสาวะการตรวจวิเคราะห์โปรตีนและน้ำตาลในปัสสาวะมีความสอดคล้องกับค่าเป้าหมายเฉลี่ยทั้ง 2 รอบการส่งเท่ากับ ร้อยละ 95.72, 96.05 และ 94.40 ตามลำดับ ผลการสำรวจข้อมูลทั่วไปพบว่า รพ.สต. มีการใช้เครื่องกลูโคมิเตอร์และชุดทดสอบภาวะการตั้งครรภ์และแถบทดสอบโปรตีนและน้ำตาลในปัสสาวะที่มีการใช้หลากหลายยี่ห้อ ไม่ส่งผลต่อผลประเมินสารควบคุมคุณภาพ สรุปสารควบคุมคุณภาพมีความเหมาะสมที่จะนำไปใช้ในการควบคุมคุณภาพในห้องปฏิบัติการ รพ.สต.
DOI: 10.14457/tu.the.2022.106
title: การรับฟังข้อมูลบล็อกเชนเป็นพยานหลักฐานในคดีแพ่ง

description: ปัจจุบันได้มีการพัฒนาเทคโนโลยีสมัยใหม่ขึ้นเพื่อสนับสนุนการทำธุรกรรมให้มีความปลอดภัยและความสะดวกรวดเร็ว ไม่ว่าจะเป็นการทำสัญญาในรูปแบบของธุรกรรมพาณิชย์อิเล็กทรอนิกส์ หรือในรูปแบบของสัญญาอัจฉริยะที่มีพื้นฐานมาจากเทคโนโลยีบล็อกเชน ซึ่งมีลักษณะที่สำคัญคือเป็นเทคโนโลยีการเก็บรวบรวมข้อมูลแบบกระจายศูนย์จึงมีความปลอดภัยสูง ข้อมูลธุรกรรมที่นำเข้าสู่ระบบบล็อกเชนซึ่งเป็นเครือข่ายแบบกระจายศูนย์ที่ไม่มีตัวกลาง ข้อมูลจะถูกนำส่งเข้าไปในเครือข่ายโดยแต่ละโหนดที่อยู่ในเครือข่ายจะได้รับข้อมูลแบบเดียวกัน และรับรู้การเปลี่ยนแปลงไปพร้อมๆกัน ดังนั้นจึงเป็นการยากที่จะทำการเปลี่ยนแปลงข้อมูลที่อยู่บนระบบบล็อกเชน ทำให้เทคโนโลยีดังกล่าวเหมาะแก่การนำมาประยุกต์ใช้กับการทำธุรกรรมที่ต้องการความปลอดภัยสูง สารนิพนธ์ฉบับนี้ ผู้เขียนต้องการนำเสนอให้เห็นถึงความจำเป็นในการแก้ไขเพิ่มเติม พระราชบัญญัติว่าด้วยธุรกรรมทางอิเล็กทรอนิกส์ พ.ศ.2544 เนื่องจากการนำเทคโนโลยีบล็อกเชนมาใช้ในการทำธุรกรรมจะตกอยู่ภายใต้พระราชบัญญัติดังกล่าว เนื่องจากเป็นการทำธุรกรรมอิเล็กทรอนิกส์รูปแบบหนึ่ง แม้จะมีข้อกำหนดกฎเกณฑ์บางอย่างที่สอดคล้องและสามารถนำมาปรับใช้กับเทคโนโลยีบล็อกเชนได้ แต่จากการศึกษาค้นคว้าพบว่ายังมีกฎเกณฑ์บางส่วนที่ไม่ปรากฎอยู่ในพระราชบัญญัติ ซึ่งอาจส่งผลให้การชั่งน้ำหนักพยานหลักฐานที่อยู่บนระบบบล็อกเชนต้องใช้หลักเกณฑ์เดียวกันกับการชั่งน้ำหนักพยานหลักฐานอิเล็กทรอนิกส์อื่น ส่งผลให้เทคโนโลยีบล็อกเชนซึ่งมีความปลอดภัยและความน่าเชื่อถือสูงกว่าเทคโนโลยีอื่นสูญเสียคุณสมบัติดังกล่าวไป อีกทั้งจากการศึกษากฎหมายของต่างประเทศพบว่าได้มีการตั้งข้อสันนิษฐานตามกฎหมายอันเป็นประโยชน์แก่เทคโนโลยีบล็อกเชน จึงเป็นการสนับสนุนให้เห็นว่าเทคโนโลยีบล็อกเชนนั้นน่าเชื่อถือกว่าเทคโนโลยีอื่น ด้วยเหตุนี้จึงเห็นสมควรให้ประเทศไทยดำเนินการแก้ไขเพิ่มเติมคำนิยามความหมาย ข้อสันนิษฐานตามกฎหมาย และการกำหนดให้พยานหลักฐานบนระบบบล็อกเชนเป็นพยานหลักฐานที่พิสูจน์ได้ในตนเอง เพื่อส่งเสริมและสนับสนุนการใช้เทคโนโลยีบล็อกเชนในการทำธุรกรรม และเพื่อเพิ่มประสิทธิภาพในการนำมาใช้เป็นพยานหลักฐานในการดำเนินคดี
DOI: 10.48323/2738v-7ak10
title: MS_XevoTQXS_2022_September
DOI: 10.14457/tu.the.2022.107
title: Solid state self-assembly and structural features of novel functional lanthanide complexes

description: This dissertation focuses on the synthesis and characterization of functional lanthanide coordination compounds based on crystal engineering and self-assembly with oxygen-donor ligands. Throughout the dissertation, twenty-one novel lanthanide coordination compounds were synthesized. The compounds were fully characterized by analytical and spectroscopic techniques, and their solid-state structures were established by single crystal X-ray diffraction. Chapter 3 of the dissertation describes the construction of a three-dimensional (3D) lanthanide supramolecular framework based on 2-thiopheneacrylic acid (Htpa) ligand, [Ln(tpa)3(H2O)3]∙3(Htpa) (Ln = Tb (3a), Dy (3b), and Er (3c)). The formation of the supramolecular framework was driven by molecular self-assembly through complementary hydrogen bonding interactions between [Ln(tpa)3(H2O)3] complex molecules. The channels within these hydrogen-bonded frameworks can accommodate Htpa molecules to allow the formation of cocrystals via strong hydrogen bonds. Notably, with the thiophene ring and carboxylate group consisting of a π-conjugated system, the tpa ligand can provide an antenna effect toward the terbium(III) based complex, showing green luminescence with lifetime on the microsecond scale. Four families of lanthanide coordination polymers bearing the tetrabromobenzene-1,4-dicarboxylate (Br4bdc) ligands, namely, [Ln(Br4bdc)1.5(MeOH)3] (41Ln = Ce, Pr, Nd, Sm, Eu, Gd, Tb, Dy), [Ln2(Br4bdc)2(NO3)2(MeOH)4] (42Ln = Ce, Pr, Nd, Sm), [Ln(Br4bdc)(NO3)(MeOH)] (43Ln = Gd, Tb, Dy), and [Ln2(Br4bdc)3(H2O)2.3 (MeOH)2.7] (44Ln = Gd, Tb, Dy), were synthesized and the results are presented in chapter 4 of the dissertation. It is evident that the structure diversity of these compounds depends on the type of solvents, counter anions, and the lanthanide contraction effect. Compounds in series 41Ln, 42Ln, and 43Ln have a 2D layer, while series 44Ln shows a 3D framework. The europium(III)- and terbium(III) containing compounds showed a highly selective and sensitive multifunctional luminescent sensor towards acetone, water, and Fe3+ ions through the fluorescence quenching effect. The representative compounds (41Eu, 42Pr, 43Tb, and 44Tb) of the series show CO2 adsorption features. In addition, variable-temperature (2-300 K) magnetic susceptibility for the Gd- and Dy-based compounds were studied.
DOI: 10.14457/tu.the.2022.108
title: Synthetic development for c-h direct acylation of 1-substituted phthalazines

description: An efficient and simple method for the regiospecific acylation of 1–substituted phthalazines is described in the presence of tert–butyl peroxybenzoate (TBPB) as an oxidant and AlCl3 as an additive in dichloroethane (DCE) at 110 oC. The reaction involves a coupling reaction between 1–substituted phthalazines with aldehydes or alcohols as an acylating agent through an oxidative cross–dehydrogenative coupling (CDC). This strategy provides an alternative method for the acylation of electron–deficient heteroarenes. To illustrate the applicability of the acylated products, the new route for the synthesis of other functional groups for this class of compound was presented by using a simple chemical reaction that allowed further investigation of their potential biological activities.
DOI: 10.14457/tu.the.2021.1168
title: การเปรียบเทียบประสิทธิภาพผลการตรวจฮีโมโกลบิน แทรนสเฟอร์ริน แคลโพรเทคติน และแล็กโทเฟอร์รินในการคัดกรองมะเร็งลำไส้ใหญ่กับการส่องกล้องลำไส้ใหญ่

description: โรคมะเร็งลำไส้ใหญ่และทวารหนักเป็นมะเร็งที่พบมากเป็นอันดับสามของมะเร็งทุกชนิดและเป็นสาเหตุการตายเป็นอันดับสองที่พบทั่วโลก อย่างไรก็ตาม เนื่องจากโรคมะเร็งลำไส้ใหญ่มีระยะดำเนินโรคค่อนข้างนานโดยเฉพาะระยะก่อนมะเร็ง จึงเป็นโอกาสที่สามารถตรวจพบและรักษาโดยหวังผลให้หายขาดได้ โดยการส่องกล้องตรวจลำไส้ใหญ่และการตรวจอุจจาระเป็นวิธีการตรวจคัดกรองโรคมะเร็งลำไส้ใหญ่และทวารหนักที่นิยมใช้กันทั่วไป วัตถุประสงค์: เพื่อประเมินประสิทธิภาพของการตรวจคัดกรองโรคมะเร็งลำไส้ใหญ่ด้วยวิธี fecal immunochemical test ในอุจจาระได้แก่ fecal hemoglobin (hHb), fecal transferrin (hTf), fecal calprotectin (hCp) และ fecal lactoferrin (hLf) เทียบกับการส่องกล้องลำไส้ใหญ่ วิธีการศึกษา: การศึกษาเป็นแบบ case control study เป็นอาสาสมัครที่เข้ารับการส่องกล้องตรวจลำไส้ใหญ่จำนวน 281 คน โดยแบ่งเป็น 2 กลุ่มคือ กลุ่มที่มีอาการผิดปกติ (case group) จำนวน 139 คน และกลุ่มที่ไม่มีอาการผิดปกติของโรคมะเร็งลำไส้ใหญ่ (control group) จำนวน 142 คน ทำการเก็บตัวอย่างอุจจาระและตัวอย่างเลือดหนึ่งวันก่อนการส่องกล้องตรวจลำไส้ใหญ่และตรวจชิ้นเนื้อยืนยันการวินิจฉัยโรคด้วยการตรวจทางพยาธิวิทยา ทำการตรวจอุจจาระหา hHb, hTf, hCp และ hLf ด้วยวิธีอิมมูโนโครมาโทรกราฟี แล้วศึกษาค่าความไว ความจำเพาะ PPV และ NPV ของการทดสอบทั้งหมด ผลการศึกษา: ผลการส่องกล้องและตรวจชิ้นเนื้ออาสาสมัคร 281 ราย พบเยื่อบุผิวปกติ 110 ราย (39.1%) พบโรคมะเร็งลำไส้ใหญ่และทวารหนัก 35 ราย (12.5%) ราย พบติ่งเนื้อในลำไส้ใหญ่ 56 ราย (19.9%) พบโรคริดสีดวงทวาร 58 ราย (20.6%) และโรคอื่น ๆ ของลำไส้ใหญ่ 22 ราย (7.8%) ค่าความไวของการตรวจหาตัวบ่งชี้ในอุจจาระ ได้แก่ hHb, hTf, hCp และ hLf มีค่าร้อยละ 100.0, 97.1, 100.0 และ 82.9 ตามลำดับ ค่าความจำเพาะของการตรวจหาตัวบ่งชี้ในอุจจาระได้แก่ hHb, hTf, hCp และ hLf มีค่าร้อยละ 70.3, 59.4, 36.6 และ 87.0 ตามลำดับ หากการทดสอบ hHb, hTf, hCp หรือ hLf เป็นบวก อัตราการพบผลบวกจะเพิ่มขึ้นเป็น ร้อยละ 100 ใน CRC ค่า PPV ของการตรวจ hHb, hTf, hCp หรือ hLf เพียง(2)ชนิดเดียว มีค่าร้อยละ 32.4, 25.4, 18.3 และ 47.6 ตามลำดับ ค่า NPV ของแต่ละการทดสอบ มีค่าร้อยละ 100.0, 99.3, 100.0 และ 97.3 ตามลำดับ หากการทดสอบ hHb ให้ผลบวกร่วมกับ hTf, hCp หรือ hLf ค่า PPV คิดเป็นร้อยละ 43.1, 36.1 และ 70.7ตามลำดับ และค่า PPV เป็นร้อยละ 76.3 สำหรับการตรวจตัวบ่งชี้ที่ให้ผลบวกร่วมกันทั้งสี่ชนิด การศึกษายังพบว่าอาสาสมัครที่ให้ผลบวกกับตัวบ่งชี้ hHb หรือ hLf มีโอกาสตรวจพบโรคมะเร็งลำไส้ใหญ่และทวารหนักมากกว่ากลุ่มที่ให้ผลลบ (aOR = 28.8, P = 0.002, 95%CI = 3.6 – 233.7 และ aOR = 15.4, P &lt; 0.001 , 95%CI = 4.4 – 53.8 ตามลำดับ) และอาสาสมัครที่มีอาการถ่ายเป็นมูกเลือดหรือพบก้อนในท้องมีโอกาสตรวจพบโรคมะเร็งลำไส้ใหญ่และทวารหนักเป็น 30.4 และ 43.8 เท่าของคนที่ไม่พบอาการดังกล่าวตามลำดับ สรุป: การตรวจอุจจาระเพื่อหาสารบ่งชี้ hHb และ hLf พบว่ามีประโยชน์เพื่อใช้ในการคัดกรองมะเร็งลำไส้ใหญ่ในกลุ่มผู้ป่วยที่มีความเสี่ยง และความไวและความแม่นยำในการตรวจวินิจฉัยดีขึ้นเมื่อทำการตรวจสารบ่งชี้ในอุจจาระเหล่านี้ร่วมกันมากกว่าหนึ่งชนิดขึ้นไป
DOI: 10.14457/tu.the.2022.110
title: ความชุกและปัจจัยเสี่ยงของการเกิด liver fibrosis ในผู้ป่วยเบาหวานชนิดที่ 2 ที่เข้ารับการรักษาที่คลินิกโรคเบาหวานโรงพยาบาลพนมสารคาม

description: โรคเบาหวานจัดว่าเป็นโรคไม่ติดต่อเรื้อรังที่ก่อให้เกิดภาวะแทรกซ้อนต่าง ๆ ตามมา โดยมีสาเหตุสำคัญที่เกิดจากการไม่สามารถควบคุมระดับน้ำตาลในเลือดได้ จากการศึกษาที่ผ่านมาพบว่าโรคเบาหวานชนิดที่ 2 มักจะมีความเกี่ยวข้องกับ โรคอ้วน โรคไขมันในเลือดผิดปกติ รวมถึงภาวะเมทาบอลิคซินโดรม ซึ่งกลุ่มโรคเหล่านี้สามารถที่จะส่งผลทำให้เกิดภาวะไขมันพอกตับและเกิดการพัฒนาต่อเนื่องนำไปสู่ภาวะพังผืดในตับได้ หากรุนแรงมากขึ้นอาจนำไปสู่โรคตับแข็งและมะเร็งตับได้ในที่สุด ดังนั้นจึงได้ทำการศึกษาการเกิดภาวะพังผืดในตับ ในกลุ่มผู้ป่วยโรคเบาหวานชนิดที่ 2 ในอาสาสมัครเพศชายและเพศหญิงที่มีอายุระหว่าง 35-65 ปี จำนวน 380 ราย โดยใช้ค่า FIB-4 scores ตามเกณฑ์ของ WHO ในการประเมินการเกิดพังผืดในตับ เพื่อหาความชุกและปัจจัยเสี่ยงต่าง ๆ ที่มีความสัมพันธ์ต่อการเกิดภาวะแทรกซ้อนที่ตับ ผลการศึกษาพบว่าความชุกของการเกิดภาวะพังผืดในตับระดับ High risk (FIB-4 &gt; 3.25) เท่ากับร้อยละ 1.8 ระดับ Intermediate risk (FIB-4 = 1.45-3.25) เท่ากับร้อยละ 15.3 และระดับ Low risk (FIB-4 &lt; 1.45) เท่ากับร้อยละ 82.5 และพบว่า อายุ ระยะเวลาการเกิดโรคเบาหวาน ระดับ Creatinine ระดับ AST ระดับ ALT ในเลือด และโปรตีนในปัสสาวะ ในกลุ่มผู้ป่วยโรคเบาหวานที่มีค่า FIB-4 score ≥ 1.45 มีค่ามัธยฐาน (Median) สูงกว่าในกลุ่ม FIB-4 score &lt; 1.45 อย่างมีนัยสำคัญทางสถิติ (p &lt; 0.05) ส่วนค่า eGFR และระดับค่า Platelet ในกลุ่ม FIB-4 score ≥ 1.45 มีค่าต่ำกว่ากลุ่ม FIB-4 score &lt; 1.45 อย่างมีนัยสำคัญทางสถิติ (p &lt; 0.05) สำหรับการวิเคราะห์ปัจจัยเสี่ยงต่อการเกิดภาวะพังผืดในตับทางสถิติโดยใช้สถิติถดถอยลอจิสติกตัวแปรเดี่ยว (univariate) และพหุตัวแปร (multivariate) พบว่าอายุที่มากขึ้น ระดับค่า AST ที่สูงขึ้นและระดับโปรตีนในปัสสาวะที่ผิดปกติมีความเสี่ยงต่อการเกิดภาวะแทรกซ้อนที่ตับเพิ่มขึ้น 7.3, 25.1 และ 2.4 เท่า อย่างมีนัยสำคัญทางสถิติ (p &lt; 0.05) ตามลำดับ ถึงแม้ว่าจำนวนประชากรในกลุ่มผู้ป่วยโรคเบาหวานชนิดที่ 2 ที่มีค่า FIB-4 score &gt; 3.25 มีจำนวนน้อยมาก แต่พบว่าประชากรส่วนใหญ่มีระดับ Fatty liver index (FLI) สูงเกินกว่า 60 ซึ่งแสดงถึงความสัมพันธ์ของการมีไขมันสะสมและการเกิดพังผืดที่ตับ การศึกษาในครั้งนี้สรุปได้ว่า FIB-4 scores เป็น non-invasive marker ที่สามารถใช้ในการประเมินภาวะพังผืดในตับ ในกลุ่มผู้ป่วยโรคเบาหวานชนิดที่ 2 ได้ และปัจจัยเสี่ยงได้แก่ อายุ ระดับค่า AST รวมทั้งระดับโปรตีนในปัสสาวะสามารถนำมาใช้ประโยชน์ในการติดตาม เพื่อป้องกันการเกิดภาวะพังผืดในตับที่รุนแรงตามมาได้
DOI: 10.5258/soton/d2180
title: Data supporting the publication "Human Milk Extracellular Vesicles Preserve Bronchial Epithelial Barrier Integrity and Reduce TLR3-Induced Inflammation".

description: This dataset supports the publication: Human Milk Extracellular Vesicles Preserve Bronchial Epithelial Barrier Integrity and Reduce TLR3-Induced Inflammation https://doi.org/10.1002/jex2.54 by Nikita Karra, Martijn J. C. Van Herwijnen, Marca H. M. Wauben, Emily Jane Swindle, Hywel Morgan in Journal of extracellular biology Volume1, Issue9 September 2022 pages e54 The Data has two folders supporting the information used to create the Graphs for the Article and summary of experiments. 2022_Vesicle_Paper_Data_Analysis.pzfx VesicleData.xlsx
DOI: 10.14457/tu.the.2022.112
title: มาตรการทางกฎหมายในการแก้ไขปัญหาข้อพิพาทระหว่างช้างป่ากับคน: ศึกษากรณีพื้นที่อุทยานแห่งชาติป่าเขาใหญ่-ดงพญาเย็น

description: ปัญหาความขัดแย้งระหว่างช้างป่ากับคนในประเทศไทยถือเป็นปัญหาที่มีมาตั้งแต่อดีตจนถึงปัจจุบัน แม้ภาครัฐจะพยายามหาแนวทางแก้ไขปัญหาเพื่อยุติปัญหาดังกล่าว แต่ด้วยการเปลี่ยนแปลงของธรรมชาติที่เกิดจากความเจริญเติบโตของเมือง และจำนวนประชากรที่เพิ่มขึ้น ส่งผลให้ช้างป่าสูญเสียถิ่นที่อยู่อาศัย และเกิดปัญหาการเข้าไปหากินในพื้นที่เพาะปลูกทางการเกษตรจนเกิดปัญหาการทำร้ายคนและทรัพย์สินขอคนในพื้นที่ นับเป็นปัญหาสำคัญที่หน่วยงานที่เกี่ยวข้องจะต้องหาแนวทางในการแก้ไขเพื่อจัดการให้คนกับช้างป่าอยู่ร่วมกันได้อย่างมีความยั่งยืนสำหรับในต่างประเทศทั้งในสาธารณรัฐอินเดียและสาธารณรัฐประชาชนจีนประสบ ปัญหาความขัดแย้งระหว่างช้างป่ากับคนเช่นกันและมีสภาพปัญหาที่รุนแรงมากกว่าประเทศไทย โดยในสาธารณรัฐอินเดียและสาธารณรัฐประชาชนจีนมีการกำหนดสถานะทางกฎหมายของสัตว์ป่าให้ เป็นทรัพยากรของรัฐ ซึ่งการกำหนดสถานะดังกล่าวส่งผลให้รัฐจะต้องรับผิดชอบในความเสียหายที่เกิดจากสัตว์ป่ารวมถึงช้างป่าด้วย ซึ่งสาธารณรัฐอินเดียและสาธารณรัฐประชาชนจีนมีการแก้ไขปัญหา ความขัดแย้งระหว่างช้างป่ากับคนที่แตกต่างกัน โดยในสาธารณรัฐอินเดียมีมาตรการทางกฎหมายเพื่อแก้ไขปัญหาช้างป่าภายใต้พระราชบัญญัติคุ้มครองสัตว์ป่า พ.ศ. 2515 (The Wildlife Protection Act, 1972) ที่มีการกำหนดพื้นที่คุ้มครองพิเศษสำหรับช้างป่าและให้ประชาชนทุกคนที่อยู่อาศัยอยู่ในรัศมี 10 กิโลเมตร รอบพื้นที่คุ้มครองพิเศษหรืออุทยานแห่งชาติจะต้องขึ้นทะเบียนการอยู่อาศัย ทั้งนี้เพื่อแก้ปัญหาความขัดแย้งระหว่างช้างป่ากับคนและในสาธารณรัฐประชาชนจีนมีพระราชบัญญัติว่าด้วยการคุ้มครองสัตว์ป่า ค.ศ. 1998 (Law of the People's Republic of China on the Protection of Wildlife 1988) ที่ใช้ในการแก้ไขปัญหาความขัดแย้งระหว่างช้างป่ากับคน โดยกำหนดให้ทรัพยากรสัตว์ป่าเป็นของรัฐและรัฐมีหน้าที่ในการดูแลรวมถึงชดใช้ความเสียหายที่เกิดจากสัตว์ป่ารวมถึงช้างป่าได้ตามกฎหมาย ในกรณีของประเทศไทยสัตว์ป่าไม่ถูกกำหนดสถานะให้เป็นทรัพย์สินของรัฐตามพระราชบัญญัติสงวนและคุ้มครองสัตว์ป่า พ.ศ. 2562 เพียงแต่กำหนดให้สัตว์ป่ารวมทั้งช้างป่าเป็นของทุกประชาชนทุก ๆ คนโดยให้กรมอุทยานแห่งชาติ สัตว์ป่า และพันธุ์พืชภายใต้การดำเนินการตามพระราชบัญญัติอุทยานแห่งชาติ พ.ศ. 2504 มีหน้าที่ปกป้อง คุ้มครองและรักษาช้างป่า ทั้งนี้ในกรณีที่ช้างป่าก่อให้เกิดความเสียหายต่อพื้นที่เกษตรกรรมและทรัพย์สินของประชาชนนอกพื้นที่เขตป่าอนุรักษ์ ประชาชนผู้ได้รับผลกระทบกลับไม่สามารถเยียวยาความเสียหายได้อย่างเหมาะสมและเป็นธรรม ซึ่งจากการศึกษาพบว่า ทั้งพระราชบัญญัติสงวนและคุ้มครองสัตว์ป่า พ.ศ. 2562 และพระราชบัญญัติอุทยานแห่งชาติ พ.ศ. 2504 ไม่ได้มีมาตรการทางกฎหมายที่เพียงพอในการให้ความช่วยเหลือและเยียวยาความเสียหายให้แก่ประชาชน อีกทั้งในการจ่ายค่าเสียหายและค่าชดเชยให้แก่ประชาชนนั้นเป็นการจ่ายผ่านกองทุนอาหารช้างป่าแห่งประเทศไทยซึ่งเป็นองค์กรเอกชนซึ่งมิใช่กองทุนของภาครัฐในการจัดสรรงบประมาณในการจ่ายค่าเสียหายและค่าชดเชยให้แก่ประชาชนซึ่งส่งผลให้ประชาชนไม่ได้รับความเป็นธรรมในการจ่ายเงินเยียวยาและเป็นผลให้ปัญหาความขัดแย้งระหว่างช้างป่ากับคนยังไม่ได้รับการแก้ไขอย่างมีประสิทธิภาพ